Erlijioa Espainiak lagunduta

Erlijioa Espainiak lagunduta () gai alegorikoko margolana da, Tizianok mihise gainean olioz egina. 1572 eta 1575 artean datatua dago. Gaur egun Madrilgo Pradoko museoan dago. Filipe II.a Espainiakoak Lepantoko guduan izandako arrakastaren ondoren (1571), Tizianok margolan horrekin espainiar erregea bereganatu nahi izan zuen. Obrak Espainia katolizismoaren defendatzaile gisa goraipatzen zuen.https://www.museodelprado.es/coleccion/obra-de-arte/la-religion-socorrida-por-espaa/87d62756-4028-4ff6-a08a-c69bb035982a

 Historia 
Erregearen enkargurik izan gabe, Tizianok aurreko diseinu bat oinarritzat hartuta egin zuen obra, eta Madrilera bidali zuen 1575ean, beste pintura batekin batera: Filipe II.ak zeruari eskaintzen dio don Fernando infantea. Hasiera batean Madrilgo Errege Alkazarrean kokatu zen; ondoren, Pradoko museoan.

 Alegoria 
Hauek dira elementu nagusiak:http://mismuseos.net/comunidad/metamuseo/recurso/la-religion-socorrida-por-espaa/f2b2cb9c-edaf-40cf-a801-5c63184b52dc
 Eskuinean biluzik dagoen emakumea erlijioaren sinboloa da. Emakume babesgabe bat bezala irudikatzen da, ia biluzik, oihal urdin batez estalia eta gurutze batez eta haren ondoan dagoen kaliza batez identifikatua. Sugeek mehatxuak sinbolizatzen dituzte.
 Haren ezkerrean emakume korazadun bat, lantza bat daramana, Espainiaren sinboloa da. Garaipenaren estandartea darama. Eskuineko eskuan, Filipe II.aren armarria darama.
 Azken honen atzean beste emakumezko figura bat dator ezpata batekin, Indarraren alegoria posiblea
 Atzean nabigatuz, Lepanton garaitutako Otomandar Inperioa irudikatzen duen turbantedun pertsonaia bat ikusten da.

 Erreferentziak 

 Kanpo estekak 
 :Lanaren fitxa Pradoko Museoaren webgunean.

Kategoria:Tizianoren margolanak
Kategoria:Manierismoko margolanak
Kategoria:Italiako margolanak
Kategoria:Pradoko Museoaren margolan bildumak
Kategoria:Alegoriak artean
Kategoria:Zaldiak artean
Kategoria:Sugeak artean
Kategoria:1570eko hamarkadako lanak
Kategoria:Biluzi artistikoak